b'\n_START_ARTICLE_\nLove Devotion Surrender\n_START_SECTION_\nOzadje\n_START_PARAGRAPH_\nTako Santana kot McLaughlin, sta bila u\xc4\x8denca guruja \xc5\xa0rija \xc4\x8cinmoja, naslov albuma pa izvira iz konceptov \xc4\x8cinmojeve filozofije, ki se je osredoto\xc4\x8dala na "ljubezen, vdanost in predajo". \xc5\xa0ri \xc4\x8cinmoj je o albumu in konceptu predaje dejal:_NEWLINE_Na \xc5\xbealost je "predaja" na Zahodu napa\xc4\x8dno razumljena. Mislimo, \xc4\x8de se predamo nekomu, bo ta na\xc5\xa1 gospodar....vendar iz spiritualnega vidika....ko kon\xc4\x8dno vstopi v neskon\xc4\x8dno, postane naenkrat vse neskon\xc4\x8dno. Ko majhna kaplja pade v ocean, je ne moremo ve\xc4\x8d izslediti. Postane namre\xc4\x8d mogo\xc4\x8den ocean._NEWLINE_Za Santano in McLaughlina je album glasbeno in spiritualno iz\xc5\xa1el ob prehodnem \xc4\x8dasu: Love Devotion Surrender je bil javni prikaz njune spiritualnosti. Carlos Santana se je v tem \xc4\x8dasu odmikal od rocka h jazzu in jazz fusionu ter je izkusil "duhovno prebujenje", McLaughlin pa je bil, zaradi kritik \xc4\x8dlanov skupine, pred razpustitvijo skupine Mahavishnu Orchestra. Santana je bil McLaughlinov obo\xc5\xbeevalec, McLaughlin pa ga je leta 1971 predstavil \xc5\xa0riju \xc4\x8cinmoju, ta pa mu je dal ime "Devadip". Leta 1972 sta nato Santana in McLaughlin za\xc4\x8dela skupaj snemati. Marc Shapiro v biografiji Santane pi\xc5\xa1e, da se je moral Santana od McLaughlina veliko nau\xc4\x8diti: "Ve\xc4\x8d ur je sedel, navdu\xc5\xa1en nad novimi na\xc4\x8dini igranja, ki mu jih je McLaughlin pokazal." Nejgova duhovnost pa je imela vpliv na glasbo: "Carlosova nova vera je bila prisotna v vsakem utoru."\n_START_SECTION_\nSkladbe\n_START_PARAGRAPH_\nPrva skladba, "A Love Supreme", je verzija Coltranove kompozicije, "Acknowledgement", ki je iz\xc5\xa1la leta 1964 na albumu A Love Supreme. Pri skladbi igrata Santana in McLaughlin elektri\xc4\x8dni kitari, s katerimi improvizirata. Proti koncu skladbe lahko sli\xc5\xa1imo vrstico "A love supreme"._NEWLINE_"Naima" je \xc5\xa1e ena Coltranova kompozicija, zaigrana na akusti\xc4\x8dno kitaro. Prvi\xc4\x8d je iz\xc5\xa1la leta 1959 na Coltranovem albumu Giant Steps._NEWLINE_"The Life Divine" se ponovno vra\xc4\x8da k albumu A Love Supreme. Prvi del skladbe zaznamuje hitra in obse\xc5\xbena improvizacija Santane, ki alterira med hitrimi frazami ter dolgimi notami. V srednjem delu sli\xc5\xa1imo McLauglinov staccato in riffe. Konec zaznamujejo elektri\xc4\x8dne orgle Larryja Younga ter tolkala._NEWLINE_"Let Us Go Into the House of the Lord" je 16-minutna skladba, ki izhaja iz tradicionalne gospel skladbe. Kot avtorja aran\xc5\xbemaja sta napisana Santana in McLaughlin, Bob Palmer v reviji Rolling Stone pa pi\xc5\xa1e o tem, da je aran\xc5\xbema zelo blizu Lonnieju Listonu Smithu. Smithov aran\xc5\xbema je bil posnet leta 1970, ko je sodeloval s saksofonistom Pharoahom Sandersom, ki je skladbo posnel in je tesno sodeloval s Coltranom. Po po\xc4\x8dasnem uvodnem delu, ve\xc4\x8dino skladbe predstavljajo soli, s spremljavo basa in tolkali. Skladba se zaklju\xc4\x8di z vrnitvijo k uvodnem delu._NEWLINE_Zadnja skladba, "Meditation", je McLaughlinova skladba, ki jo je ta \xc5\xbee prej posnel za izklju\xc4\x8dno uporabo newyor\xc5\xa1ke radijske postaje WNEW-FM. McLaughlin igra pri skladbi klavir, Santana pa akusti\xc4\x8dno kitaro.\n_START_SECTION_\nRemiks\n_START_PARAGRAPH_\nLeta 2001 je Bill Laswell, ki je \xc5\xbee naredil remiksa albumov Boba Marleyja in Milesa Davisa, miksal in remiksal odlomke iz albumov Illuminations in Love Devotion Surrender na albumnu Divine Light.'